**Rismelbille (*Tribolium confusum*)** er en skyggebille som er knyttet til tørre miljøer. De har derfor meget stor evne til å motstå uttørking. Det gjør blant annet at noen av artene kan leve på tørre næringsmidler som mel og nøtter.

Utseende
--------

En nokså liten til middelsstor (3-6 millimeter), avlang, rødbrunlig skyggebille. Antennene er utvidet mot spissen, litt lengre enn hodets bredde. Hodet er rundet med middelsstore, nyreformede fasettøyne. Pronotum er avrundet firkantet, tett punktert. Dekkvingene er jevnbrede med fine punktstriper, beina forholdsvis korte. Den ligner sterkt på kastanjebrun melbille (*Tribolium castaneum*), men kan skilles fra denne på at antennenes klubbe består av fire ledd (tre hos kastanjebrun melbille).

Levevis
-------

Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten.

Skadedyr
--------

Arten er et brysommt skadedyr på lagrede, tørre matvarer, særlig mel, kjeks, nøtter, brødvarer og lignende. Deres tørketilpasninger gjør at de kan leve bare på tørt mel. *Tribolium-*artene er regnet som de viktigste skadedyrene på lagrede, tørre matvarer på verdensbasis.

Bruk i forskning
----------------

Arten er lett å avle opp i fangenskap og på grunn av den beskjedne størrelsen er den lite plasskrevende. Den har derfor blitt mye brukt som en modellorganisme innen forskning, blant annet innen økologi, atferd og genetikk.

Utbredelse
----------

Arten stammer opprinnelig trolig fra Afrika, men er i dag utbredt over hele Jorda innendørs. Den tåler ikke et kaldt uteklima.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea Latreille, 1802
				+ Familien **skyggebiller**, Tenebrionidae Latreille, 1802
					- Underfamilien skyggebiller, Tenebrioninae Latreille, 1802
						* Stammen **Triboliini** Mulsant, 1854
							+ Slekten *Tribolium* W.S. MacLeay, 1825 - 30 arter, i Norge:
								- rismelbille, *Tribolium confusum* Jacquelin du Val, 1861

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (en) *rismelbille* i Encyclopedia of Life Rediger på Wikidata

* (en) *rismelbille* i Global Biodiversity Information Facility Rediger på Wikidata

* (no) *rismelbille* hos Artsdatabanken Rediger på Wikidata

* (sv) *rismelbille* hos Dyntaxa Rediger på Wikidata

* (en) *rismelbille* hos Fauna Europaea Rediger på Wikidata

* (en) *rismelbille* hos ITIS Rediger på Wikidata

* (en) *rismelbille* hos NCBI Rediger på Wikidata

* (en) *Kategori:Tribolium confusum* – bilder, video eller lyd på Wikimedia Commons Rediger på Wikidata

* *Tribolium confusum* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |